[{"text_idx": "#000002", "text": "Gwasanaethu eglwysi a Christnogion drwy drefnu cynadleddau a digwyddiadau sy\u2019n dysgu\u2019r Beibl ac yn hybu undod Cristnogol."}, {"text_idx": "#000004", "text": "Cefnogi eglwysi a Christnogion i efengylu a chenhadu gan hybu gweddi dros y gwaith."}, {"text_idx": "#000009", "text": "Mae hi bob amser yn fraint cael arwain mewn gweddi yng nghynulleidfa\u2019r saint yn yr addoliad cyhoeddus ar y Sul. Ond nid gorchwyl hawdd i rywun sy\u2019n gorfod gwneud hyn yn gyson. Mae\u2019n hawdd iawn mynd yn amherthnasol ac ailadroddus ac, o ganlyniad, nid oes neb mewn gwirionedd yn cydweddi\u0308o a\u0302\u2019r gweddi\u0308wr: sef un o\u2019r rhesymau, mae\u2019n siw\u0302r, pam y ceir llai o weddi\u0308o cyhoeddus mewn cyfarfodydd heddiw."}, {"text_idx": "#000012", "text": "Nid gweddi bersonol yw hi ond gweddi ar ran pawb sy\u2019n bresennol ac felly rhaid cadw hynny mewn golwg bob amser yn y gwahanol rannau o\u2019r weddi. Mae angen i\u2019r gynulleidfa fedru cydweddi\u0308o a\u0302\u2019r gweddi\u0308wr.\nYn ail, nid pregeth mohoni chwaith. Mae\u2019n hawdd iawn defnyddio\u2019r weddi i bregethu neu i wneud pwyntiau diwinyddol neu hyd yn oed efengylu. Rhaid cofio mai siarad a\u0302\u2019n Tad nefol a wnawn ac nad oes angen ei atgoffa ef o\u2019n diwinyddiaeth.\nYn drydydd, dylid meddwl ychydig ymlaen llaw yngly\u0302n a\u0302 strwythur y weddi \u2013 mae\u2019n anodd iawn i gynulleidfa ddilyn os yw\u2019r gweddi\u0308wr yn neidio\u2019n aml i bob cyfeiriad."}, {"text_idx": "#000013", "text": "Beth, felly, ddylai fod mewn gweddi gyhoeddus?"}, {"text_idx": "#000014", "text": "Yn gyntaf, addoliad. Cyfarch Duw y Tad ar ran y gynulleidfa \u2013 ei ganmol a\u2019i ddyrchafu ef a\u2019i Fab Iesu Grist.\nYn ail, cyffes. Nid cyffesu personol ond cyffesu\u2019n gyffredinol bechodau\u2019r eglwys.\nYn drydydd, diolchgarwch i Dduw am ei fendithion tymhorol ac ysbrydol. Eto rhaid gwneud hyn mewn modd cyffredinol fel y gall pob aelod gydweddi\u0308o a\u0302\u2019r gweddi\u0308wr. Mae bendithion tymhorol yn golygu bendithion creadigaeth a rhagluniaeth Duw. Bendithion ysbrydol yw\u2019r rhai sy\u2019n dod trwy waith Crist a gweithgarwch yr Ysbryd Gla\u0302n.\nYn bedwerydd, deisyfiadau. Gweddio dros y rhai sy\u2019n bresennol gyda\u2019u hamrywiol anghenion ond eto yn gyffredinol. So\u0302n hefyd am faterion sy\u2019n berthnasol i fywyd cyhoeddus yr eglwys \u2013 ei thystiolaeth a\u2019i gweithgarwch. Yna\u2019r gwaith cenhadol yng Nghymru a\u2019r byd gan gofio wrth gwrs am yr eglwys erlidiedig. Yna gweddi\u0308o dros yr awdurdodau a llywodraethau \u2013 sy\u2019n golygu bod angen i\u2019r gweddi\u0308wr wybod beth sydd wedi digwydd yn y byd yn ystod yr wythnos. Ac yna ar ben pob peth gweddi\u0308o am adfywiad ysbrydol \u2013 ein hangen mwyaf yn y dyddiau sydd ohoni.\nAc wedyn gorffen trwy ddeisyf presenoldeb Duw am weddill yr oedfa a\u2019r diwrnod \u2013 gan orffen gydag Amen! cadarn."}, {"text_idx": "#000015", "text": "Trwy ddilyn yr egwyddorion yma, bydd gweddi yn cael lle arwyddocaol yn oedfa\u2019r Sul, gan fod yn fodd i ogoneddu Duw ac i annog ac adeiladu ei bobl."}]